Wiedemanni sõnaraamatus on toodud nimetus liha-võtme-püha ning selle lühendid lihate-püha, lihatme-püha, lihatu-püha. Setud ütlevad lihavõõdõh.  Märkus viimatinimetatud tsitaadi juures: Need nimekujud märgivad kreeka- ja rooma-katoliku kiriku poolt nõutava 40-päevase lihasöömise keeluga paastuaja lõppemist, millest peale võidi taas "liha võtta." Paast algas vastla- ehk lihaheitepäevast, mil liha "heideti ära." (ERK II, lk. 236.)